เปิดกลยุทธ์ลงทุนวันนี้ โบรกฯ แนะ “Selective Buy” 15 หุ้นเด็ดมีประเด็นบวก
เปิดกลยุทธ์ลงทุน โบรกฯ แนะ “Selective Buy” 15 หุ้นเด็ดมีประเด็นบวก
22 ต.ค. 2561

บล.กรุงศรี ระบุในบทวิเคราะห์ โดยมีมุมมองเป็นกลางถึงบวก คาดดัชนีมีโอกาสฟื้นตัวหรือเกิด Technical rebound หลังจากที่ลดลงแรงในช่วง 3 วันก่อนหน้า อย่างไรก็ตามคาดการฟื้นตัวจะเป็นไปอย่างจำกัด เนื่องจากตลาดยังถูกกดดันจากหลายปัจจัยลบที่ยังต้องรอความชัดเจน อาทิ ปัญหาความขัดแย้งทางภูมิรัฐศาสตร์ระหว่างสหรัฐกับซาอุฯที่อาจจะรุนแรงขึ้นหลังซาอุฯประกาศว่านักข่าวที่หายตัวไปซึ่งเป็นชนวนเหตุของความขัดแย้งได้เสียชีวิตแล้ว เช่นเดียวกับความขัดแย้งระหว่างสหรัฐและรัสเซียที่อาจตึงเครียดมากขึ้นหลังจาก โดนัลทรัมป์ ประกาศจะสั่งให้สหรัฐถอนตัวออกจากสนธิสัญญานิวเคลียร์ที่เคยทำไว้กับรัสเซียเมื่อช่วงสงครามเย็น ประกอบกับเชื่อว่านักลงทุนจะยังระมัดระวังการลงทุนเนื่องจากวันพรุ่งนี้ตลาดหุ้นไทยจะปิดทำการอีกครั้งเนื่องในวันปิยะมหาราช
กลยุทธ์การลงทุนวันนี้ : Selective Buy 
– กลุ่มท่องเที่ยว (CENTEL MINT ERW) ทยอยสะสมคาดได้ผลบวกจากภาครัฐเตรียมออกมาตรการกระตุ้นการท่องเที่ยว(ฟรีวีซ่า ออน อาร์ไรวัล) ในช่วงเดือน พ.ย.ถึง ม.ค
– กลุ่มรับเหมา (STEC, SEAFCO) นิคมฯ (AMATA) รับผลบวกจากการเลือกตั้ง และบอร์ด EEC อนุมัติ 4 โครงการใหญ่ 4.7 แสนลบ. คาดออก TOR ภายในเดือนต.ค.
– กลุ่มอิเล็กฯ (SVI ) กลุ่มอาหาร (GFPT, CPF) คาดกำไรไตรมาส 3/2561 เติบโตจากเงินบาทอ่อนค่า
– กลุ่ม defensive stock เช่น กลุ่มโรงพยาบาล (BDMS, BCH, CHG) กลุ่มโรงไฟฟ้า (BGRIM, CKP, EA)
หุ้นแนะนำวันนี้: SVI (ปิด 5.7 ซื้อ/เป้า 6.3) ราคาปรับตัวลงเป็นโอกาสทยอยซื้อ คาดผลประกอบการผ่านจุดต่ำสุดไปแล้วตั้งแต่ไตรมาส 1/2561 และจะเห็นการเติบโตต่อเนื่องอีกในไตรมาส 3/2561 และไตรมาส 4/2561 จากยอดขายและมาร์จิ้นที่เพิ่มขึ้น,BCH (ปิด 19.3 ซื้อ/เป้า 21) คาดกำไรสุทธิไตรมาส 3/2561 ประมาณ 340 ล้านบาทเพิ่มขึ้น 36% จากไตรมาสก่อน และ 13% จากปีก่อน จากผลบวกของรายได้ที่เร่งตัวขึ้นของศูนย์ WMC แจ้งวัฒนะ, CENTEL(ปิด 39.25 ซื้อเก็งกำไร/เป้า 45) คาดได้อานิสงส์ภาครัฐเตรียมออกมาตรการกระตุ้นนักท่องเที่ยงจีน (ฟรีวีซ่า ออน อาร์ไรวัล) ในช่วงเดือน พ.ย.ถึง ม.ค. ด้านผลประกอบการไตรมาส 3/2561 คาดมีกำไรสุทธิ 427 ล้านบาทเพิ่มขึ้น 16% จากช่วงเดียวกันเมื่อปีก่อน
 